**DĖL ROKIŠKIO R. JUODUPĖS LOPŠELIO-DARŽELIO NUOSTATŲ PATVIRTINIMO**

2024 m. kovo 28 d. Nr. TS-65

Rokiškis

Vadovaudamasi Lietuvos Respublikos vietos savivaldos įstatymo 15 straipsnio 2 dalies 9 punktu, Lietuvos Respublikos biudžetinių įstaigų įstatymo 5 straipsnio 3 dalies 1 punktu ir 7 straipsnio 6 dalimi, Lietuvos Respublikos švietimo įstatymo 43 straipsnio 4 dalimi, Nuostatų, įstatų ar statutų įforminimo reikalavimais, patvirtintais Lietuvos Respublikos švietimo, mokslo ir sporto ministro 2011 m. birželio 29 d. įsakymu Nr. V-1164 (Lietuvos Respublikos švietimo, mokslo ir sporto ministro 2021 m. balandžio 28 d. įsakymo Nr. V-670 redakcija) „Dėl Nuostatų, įstatų ar statutų įforminimo reikalavimų patvirtinimo“, ir atsižvelgdama į Rokiškio rajono savivaldybės mero 2024 m. kovo 6 d. potvarkį Nr. MV-116 „Dėl teikimo patvirtinti Rokiškio r. Juodupės lopšelio-darželio nuostatus“, Rokiškio rajono savivaldybės taryba n u s p r e n d ž i a:

1. Patvirtinti Rokiškio r. Juodupės lopšelio-darželio nuostatus (pridedama).

2. Įgalioti Rokiškio r. Juodupės lopšelio-darželio direktorių pasirašyti patvirtintus nuostatus ir įpareigoti juos įregistruoti Juridinių asmenų registre.

3. Pripažinti netekusiais galios:

3.1. Rokiškio rajono savivaldybės tarybos 2008 m. liepos 25 d. sprendimą Nr. TS-7.138 „Dėl Rokiškio r. Juodupės lopšelio-darželio nuostatų tvirtinimo“;

3.2. Rokiškio r. Juodupės lopšelio-darželio nuostatus, patvirtintus Rokiškio rajono savivaldybės tarybos 2020 m. lapkričio 27 d. sprendimo Nr. TS-289 „Dėl Rokiškio rajono savivaldybės lopšelių-darželių ir mokyklos-darželio ,,Ąžuoliukas“ nuostatų patvirtinimo“ 1.3 papunkčiu, nuo šio sprendimo 1 punkte nurodytų Rokiškio r. Juodupės lopšelio-darželio nuostatų įregistravimo Juridinių asmenų registre datos.

Sprendimas per vieną mėnesį gali būti skundžiamas Regionų apygardos administraciniam teismui, skundą (prašymą) paduodant bet kuriuose šio teismo rūmuose, Lietuvos Respublikos administracinių bylų teisenos įstatymo nustatyta tvarka.

Savivaldybės meras Ramūnas Godeliauskas

Audronė Rekertienė